Ciolacu: Nu știu dacă voi candida la alegerile prezidențiale, nu m-am hotărât încă
Premierul Marcel Ciolacu, șeful PSD, a declarat sâmbătă la Iași că nu a luat încă decizia de a candida la alegerile prezidențiale din acest an și a spus că va hotărî după o discuție cu colegii săi de partid.
"Nu știu dacă voi candida la alegerile prezidențiale, nu m-am hotărât încă. Cred că în primul rând trebuie să decid cu colegii mei, dar și cu mine însumi. Ce îmi doresc e un președinte care să construiască. Am pierdut prea mult timp certându-ne", a spus Ciolacu la o ședință a PSD Iași.
PSD și PNL au decis să devanseze alegerile prezidențiale din noiembrie în septembrie. Parlamentul a adoptat deja legislația în acest sens.
Până acum nici un mare partid nu și-a anunțat candidatul la alegerile prezidențiale. E de așteptat ca PSD, PNL, USR și AUR să își desemneze candidații după alegerile locale și europarlamentare din 9 iunie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank